gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
પાકિસ્તાન કુલભૂષણ જાધવને ગમે ત્યારે ફાંસીએ લટકાવી દેશે
You need an iframes capable browser to view this content.
ઇન્ટરનૅશનલ કોર્ટ ઑફ જસ્ટિસ સમક્ષ ભારતે આશંકા વ્યક્ત કરતાં કહ્યું...
નેધરલૅન્ડ્સના હેગસ્થિત ઇન્ટરનૅશનલ કોર્ટ ઑફ જસ્ટિસ (ICJ)માં ભારતના ઍટર્ની હરીશ સાળવેએ ગઈ કાલે જણાવ્યું હતું કે અમારી દલીલો અદાલત સાંભળશે એ પહેલાં જ પાકિસ્તાન કુલભૂષણ જાધવને ફાંસીના માંચડે લટકાવી દેશે એવી ભારતને આશંકા છે.
ICJ સમક્ષની રજૂઆતમાં હરીશ સાળવેએ જણાવ્યું હતું કે ગયા વર્ષે ત્રીજી માર્ચે અરેસ્ટ કરવામાં આવેલા ભારતીય નાગરિક કુલભૂષણ જાધવને જાસૂસી તથા ભાંગફોડની પ્રવૃત્તિ કરવાના આરોપસર પાકિસ્તાનની મિલિટરી કોર્ટે ફાંસીની સજા ફરમાવી છે, પણ ૪૬ વર્ષના કુલભૂષણ જાધવ પાકિસ્તાની લશ્કરની કસ્ટડીમાં હતા ત્યારે તેમની પાસે કરાવવામાં આવેલી કબૂલાતને આધારે તેમના પર આરોપો મૂકવામાં આવ્યા હતા.
સંયુક્ત રાષ્ટ્રસંઘની મુખ્ય અદાલતી સંસ્થા ICJમાં કુલભૂષણ જાધવના કેસની સુનાવણીના પ્રારંભમાં ભારતે દલીલ કરી હતી કે વિશ્વભરમાં માનવ અધિકારને મૂળભૂત અધિકાર ગણવામાં આવે છે, પણ પાકિસ્તાને માનવ અધિકારને ફગાવી દીધા હતા. અમે કુલભૂષણ જાધવ માટે યોગ્ય કાયદાકીય પ્રતિનિધિત્વની માગણી કરીએ છીએ.
કુલભૂષણ જાધવને ફાંસીની સજાના અમલ સામે ICJએ ગયા સપ્તાહમાં સ્ટે ઑર્ડર આપ્યો હતો. નવી દિલ્હીએ કુલભૂષણ જાધવની કરવામાં આવેલી ફાંસીની સજાને તત્કાળ સસ્પેન્ડ કરવાની માગણી કરી છે અને કુલભૂષણ જાધવ સાથે વાતચીત કરવાની ભારતની ૧૬ વિનંતીનો અસ્વીકાર કરીને પાકિસ્તાને વિયેના કરારનું ઉલ્લંઘન કર્યું હોવાનો આક્ષેપ કર્યો છે.
કુલભૂષણ જાધવનો સંપર્ક કરવા દેવાની એક પણ વિનંતીને ધ્યાનમાં લેવામાં આવી ન હોવાનું જણાવતાં હરીશ સાળવેએ ઉમેર્યું હતું કે વર્તમાન પરિસ્થિતિ ગંભીર છે અને એથી આ કેસમાં ICJ હસ્તક્ષેપ કરે એવું ભારત ઇચ્છે છે.
કુલભૂષણ જાધવ સામેની અદાલતી કાર્યવાહીને ફારસ ગણાવતાં હરીશ સાળવેએ જણાવ્યું હતું કે પોતાના પુત્ર સાથે મુલાકાતની કુલભૂષણ જાધવની મમ્મીની માગણીનો પ્રતિભાવ પણ પાકિસ્તાને આપ્યો નથી.
કુલભૂષણ જાધવના કેસ બાબતે રજૂઆત માટે ભારત અને પાકિસ્તાનને ૯૦-૯૦ મિનિટનો સમય આપવામાં આવ્યો હતો. એમાં ગઈ કાલે પહેલાં ભારતે પોતાના પક્ષની રજૂઆત કરી હતી. ન્યાયમૂર્તિએ પ્રારંભિક ટિપ્પણીમાં જણાવ્યું હતું કે ભારતને એનો કેસ રજૂ કરવા માટે થોડો વધુ સમય મળી શકે છે.
ભારત રાજકીય નાટકબાજી કરી રહ્યું છે : પાકિસ્તાન
કુલભૂષણ જાધવની કબૂલાતનો વિડિયો સ્વીકારવાનો ICJએ ગઈ કાલે અસ્વીકાર કર્યો પછી પાકિસ્તાને ગઈ કાલે આક્ષેપ કર્યો હતો કે રાજકીય નાટકબાજી માટે ભારત ICJનો ઉપયોગ કરી રહ્યું છે, પણ પાકિસ્તાન એનો એવી જ શૈલીમાં જવાબ આપશે.
કુલભૂષણ જાધવની સજા સામેની ભારતની અપીલને બિનજરૂરી અને અપરિપક્વ ગણાવતાં પાકિસ્તાને પોતાની રજૂઆતમાં જણાવ્યું હતું કે જાસૂસ મોકલતા અને આતંકવાદના સાધન સાથે સંપર્કની માગણી કરતા ભારતમાં અમને કોઈ ભલીવાર દેખાતો નથી.
વિયેના કરારના ઉલ્લંઘનનો દાવો ભારત કરી રહ્યું છે, પણ એ જોગવાઈઓ આતંકવાદી પ્રવૃત્તિમાં સંડોવાયેલા જાસૂસને લાગુ નથી પડતી.
કુલભૂષણ જાધવની ધરપકડ કરવામાં આવી ત્યારે તેમના પાસપોર્ટની કૉપી ભારતને પૂરી પાડવામાં આવી હતી અને ભારત તેમના મુસ્લિમ નામ બાબતે ખુલાસો કરી શક્યું નહોતું.
કુલભૂષણ જાધવ પરના આરોપો બાબતે ભારતે કોઈ પ્રતિભાવ આપ્યો નહોતો.
કુલભૂષણ જાધવ સાથે સંપર્ક સાધવાની પરવાનગી વિશે અમે કોઈ શરત મૂકી નહોતી.
કુલભૂષણ જાધવની બલુચિસ્તાનમાંથી ધરપકડ કરવામાં આવી હતી. તેમને ઈરાનથી અપહરણ કરીને પાકિસ્તાન લાવવામાં આવ્યા નહોતા. તેમની પાસે બળજબરીથી કબૂલાત પણ કરાવવામાં આવી નહોતી.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.